Document ID: 32005D0361

ODLOČBA KOMISIJE
z dne 29. aprila 2005
o spremembi Odločbe 1999/659/EGS o okvirni dodelitvi sredstev državam članicam iz Jamstvenega oddelka Evropskega kmetijskega usmerjevalnega in jamstvenega sklada za ukrepe za razvoj podeželja za obdobje od 2000 do 2006
(notificirano pod dokumentarno številko K(2005) 1320)
(Besedila v danskem, nizozemskem, angleškem, finskem, francoskem, nemškem, grškem, italijanskem, portugalskem, španskem in švedskem jeziku so edina verodostojna)
(2005/361/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1257/1999 z dne 17. maja 1999 o podpori za razvoj podeželja iz Evropskega kmetijskega usmerjevalnega in jamstvenega sklada (EKUJS) (1) in zlasti člena 46(2) Uredbe,
ob upoštevanju naslednjega:
(1)
Z Odločbo 1999/659/ES (2) je Komisija državam članicam določila začetno dodelitev sredstev za ukrepe za razvoj podeželja za obdobje od 2000 do 2006, sofinancirane s strani Jamstvenega oddelka EKUJS.
(2)
V skladu s členom 46(3) Uredbe (ES) št. 1257/1999 se začetno dodelitev sredstev prilagodi glede na dejanske izdatke in revidirane napovedi izdatkov, ki jih predložijo države članice, ob upoštevanju ciljev programa.
(3)
V skladu s členom 57(2) Uredbe Komisije (ES) št. 817/2004 z dne 29. aprila 2004 o določitvi podrobnih pravil za izvajanje Uredbe Sveta (ES) št. 1257/1999 o podpori za razvoj podeželja iz Evropskega kmetijskega usmerjevalnega in jamstvenega sklada (EKUJS) (3) Komisija prilagodi začetno dodelitev sredstev na državo članico, določeno z Odločbo 1999/659/ES, v roku dveh mesecev od sprejema proračuna za zadevno proračunsko leto.
(4)
Prilagoditev začetnih dodelitev sredstev mora upoštevati uresničeno finančno izvajanje s strani države članice v letih 2000-2004 in revidirane napovedi za leti 2005 in 2006, predložene pred 1. oktobrom 2004.
(5)
Odločbo 1999/659/ES je zato treba ustrezno spremeniti -
SPREJELA NASLEDNJO ODLOČBO:
Člen 1
Priloga k Odločbi 1999/659/ES se nadomesti z besedilom iz Priloge k tej odločbi.
Člen 2
Ta odločba je naslovljena na Kraljevino Belgijo, Kraljevino Dansko, Zvezno republiko Nemčijo, Helensko republiko, Kraljevino Španijo, Francosko republiko, Irsko, Italijansko republiko, Veliko vojvodstvo Luksemburg, Kraljevino Nizozemsko, Republiko Avstrijo, Portugalsko republiko, Republiko Finsko, Kraljevino Švedsko in Združeno kraljestvo Velika Britanija in Severna Irska.
V Bruslju, 29. aprila 2005

Labels: 18
15
19
5